(6.)

6.1 A gumiabroncs méretével kapcsolatos követelmények 6.1.1. A gumiabroncs profilszélessége 6.1.1.1 A 6.1.1.2. pontban előírtak kivételével a profilszélességet a következő képlettel számítják ki: S = S1 + K (A–A1), ahol: S = a „profilszélesség” mm-ben ( 13 ) kifejezve, a méretellenőrző keréktárcsán mérve; S1 = a „névleges profilszélesség” mm-ben, úgy ahogyan a gumiabroncs oldalfalán az előírásnak megfelelő gumiabroncs méretmegjelölésen látható; A = a méretellenőrző keréktárcsa szélessége (mm-ben kifejezve), ahogyan ezt a gyártó a leíró megjegyzésben megadta (lásd az I. melléklet 1. függelékének 6.11. pontját); A1 = az elméleti keréktárcsa szélessége (mm-ben kifejezve); A1 egyenlő S1 szorozva az x-tényezővel, amelyet a gumiabroncs gyártója ad meg (lásd az I. melléklet 1. függelékének 6.15. pontját); K pedig 0,4. 6.1.1.2 Azonban azoknál a gumiabroncstípusoknál, amelyek méretmegjelölését az 5A. vagy 5B. függelék táblázatainak első oszlopa adja meg, a méretellenőrző keréktárcsa szélessége (A) és a profilszélesség (S) az e táblázatokban a gumiabroncs méretmegjelölése mellett megadott értéknek felel meg. 6.1.2. A gumiabroncs külső átmérője 6.1.2.1 A 6.1.2.2. pont rendelkezései kivételével a gumiabroncs külső átmérőjét a következő képlet segítségével kell kiszámítani: D = d + 0,02 H, ahol: — D a külső átmérő mm-ben kifejezve, — d a 2.17.1.3. pontban meghatározott egyezményes szám mm-ben kifejezve, — H a névleges profilmagasság mm-ben, amely egyenlő S1 x 0,01 Ra-val; ahol: — Ra egyenlő a keresztmetszeti viszonyszámmal, és a 3. pont követelményeinek megfelelően mindegyiket feltüntetik a gumiabroncs oldalfalán elhelyezett gumiabroncs méretmegjelölésén. 6.1.2.2 Azoknál a gumiabroncstípusoknál, amelyek méretmegjelölését az 5. függelék táblázatainak első oszlopa adja meg, a külső átmérő egyenlő az e táblázatokban a gumiabroncs-méretmegjelölés mellett megadott értékkel. 6.1.3. A gumiabroncs méretének mérési módszere A gumiabroncsok tényleges méreteit a 6. függelékben előírtak szerint mérik. 6.1.4. A gumiabroncs profilszélessége: a tűréshatár meghatározása 6.1.4.1 A gumiabroncs teljes szélessége kisebb lehet, mint a 6.1.1. pont alapján meghatározott, illetve az 5. függelékben megadott profilszélesség. 6.1.4.2 Azonban a következőknél nagyobb mértékben nem haladhatja meg a fenti értéket: 6.1.4.2.1 diagonál gumiabroncsok: a személygépkocsik gumiabroncsainál 6 %-kal, a teherjárművek gumiabroncsainál 8 %-kal, 6.1.4.2.2 radiál gumiabroncsok: 4 %-kal; és 6.1.4.2.3 ezen felül, amennyiben a gumiabroncsnak különleges védőpántja van, a fenti tűréshatárral megnövekedett érték 8 mm-rel túlléphető. 6.1.4.2.4 Azonban a kettős (iker) elrendezésre tervezett, 305 mm-t meghaladó profilszélességű gumiabroncsok névleges értékét nem szabad 2 %-nál többel (radiál gumiabroncs), illetve 4 %-nál többel (diagonál gumiabroncs) meghaladni. 6.1.5 A gumiabroncs külső átmérője: a tűréshatár meghatározása A gumiabroncs külső átmérője nem térhet el a következő képletből kapott Dmin és Dmax értéktől: Dmin = d + (2H x a) Dmax = d + (2H x b) 6.1.5.1 az 5. függelékben felsorolt méretek esetében: H = 0,5 (D – d) – (lásd a 6.1.2.2. pontot). 6.1.5.2 az 5. függelékben nem felsorolt egyéb méretek esetében: „H” és „d” a 6.1.2.1. pontban meghatározott értékeknek felel meg. 6.1.5.3 az „a”, illetve „b” együtthatók, megfelelően: 6.1.5.3.1 az „a” együttható = 0,97; 6.1.5.3.2 a „b” együttható szokásos, speciális vagy téli gumiabroncs, illetve az átmenetileg használható pótkerék esetében



A felhasználás besorolása Személygépkocsik gumiabroncsai Teherjárművek gumiabroncsai Radiál Diagonál Radiál Diagonál Szokásos 1,04 1,08 1,04 1,07 Speciális – – 1,06 1,09 Téli 1,04 1,08 1,04 1,07 Átmenetileg használható 1,04 1,08 – – 6.1.5.4 A téli gumiabroncsok esetében a fentieknek megfelelően meghatározott külső átmérő (Dmax) 1 %-kal túlléphető. 6.2 A terhelés-/sebességvizsgálat követelményei 6.2.1. A gumiabroncson el kell végezni a 7. függelékben leírt eljárásnak megfelelően végrehajtott terhelés-/sebességvizsgálatot. 6.2.2. A gumiabroncs megfelelt a vizsgálaton, amennyiben a megfelelő terhelés-/sebességvizsgálat végrehajtása után a futófelülete és a fonalbetét nem vált le, a kordfonalak nem váltak szét és nem törtek meg, valamint nem tapasztalható mállás. 6.2.3. A terhelés-/sebességvizsgálat után hat órával a gumiabroncs külső átmérőjének elváltozása nem haladhatja meg a vizsgálat előtt mért külső átmérő 3,5 %-át. 6.2.4. Amennyiben kérelmet nyújtanak be a teherjárműhöz használt gumiabroncs jóváhagyására vonatkozóan, akkor a 8. függelék táblázatában látható, a sebesség függvényében megadott terhelésváltozás alkalmazandó, és nem kell végrehajtani a 6.2.1. pontban előírt terhelés-/sebességvizsgálatot a névleges értékektől eltérő terhelési és sebességre vonatkozó értékekkel kapcsolatban. 6.2.5. Amennyiben a kérelmet (lásd az 1. melléklet 1. függelékének 6.13. pontját) a teherjármű olyan típusú gumiabroncsának jóváhagyásához nyújtják be, amelynek a 8. függelék táblázatában a sebesség függvényében megadott terhelésváltozáson kívül egyéb terhelés-/sebességkombinációja is van, a 6.2.1. pontban előírt terhelés-/sebességvizsgálatot a további terhelés-/sebességkombinációval is végre kell hajtani egy másik, ugyanolyan típusú gumiabroncson. 6.2.6. Amennyiben a gumiabroncsgyártó egész gumiabroncs-szériát gyárt, nem kell végrehajtani terhelés-/sebességvizsgálatot a széria minden egyes gumiabroncstípusán. A legrosszabb kiválasztása a jóváhagyó hatóság döntése alapján történik. 6.3. A futófelület kopásjelzői 6.3.1. A személygépkocsik gumiabroncsainak futófelületén legalább hat keresztirányú kopásjelző sornak kell lennie úgy, hogy a sorok megközelítőleg egyenlő távolságban legyenek egymástól, továbbá a futófelület középső zónája széles hornyaiban legyenek elhelyezve, amelyek a futófelület szélességének megközelítőleg háromnegyedét foglalják el. A futófelület kopásjelzőinek olyan kialakításúnak kell lenniük, hogy ne lehessen összekeverni őket a futófelület bordái vagy blokkjai között lévő gumitüskékkel. 6.3.2. Azokon a gumiabroncsokon azonban, amelyeket 12’ vagy ennél kisebb névleges átmérőjű keréktárcsára lehet felszerelni, elegendő négy kopásjelző sor is. 6.3.3. A futófelület kopásjelzői láthatóan jelzik, ha a futófelület hornyainak mélysége + 0,6/– 0 mm tűréshatár mellett 1,6 mm-re csökken.